NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD – 1841/2021

**720a**

# Spoločná správa

**výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov (tlač 720) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

 Národná rada Slovenskej republiky uznesením z 21. októbra 2021 č. 1019 sa uzniesla prerokovať návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov (tlač 720) v druhom čítaní a prideliť ho týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre vzdelávanie, vedu, mládež a šport

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

 **K návrhu skupiny poslancov** Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov (tlač 720) **zaujali výbory** Národnej rady Slovenskej republiky **tieto stanoviská**:

**Ústavnoprávny výbor Národnej rady Slovenskej republiky** v uznesení č. 405 z 18. novembra 2021,

**Výbor Národnej rady Slovenskej republiky pre financie a rozpočet** v uznesení č. 256 z 18. novembra 2021

**a**

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 131 z 23. novembra 2021

zhodne odporúčali návrh zákona **schváliť s pozmeňujúcimi a doplňujúcimi návrhmi** uvedenými v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplývajú tieto pozmeňujúce a doplňujúce návrhy:

1. V čl. I sa za bod 3 vkladá nový bod 4, ktorý znie:

„4. V § 6 ods. 12 sa vypúšťa písmeno f).

Doterajšie písmená g) až m) sa označujú ako písmená f) až l).“.

Doterajšie body sa primerane preznačia.

V nadväznosti na vloženie nového bodu sa vykonajú legislatívno-technické úpravy v bodoch 4 až 6 a bode 13 § 9aa ods. 2 písm. c [písmeno h) sa označí ako písmeno g), písmeno i) sa označí ako písmeno h), písmeno l) sa označí ako písmeno k)].

Vypustenie nadbytočného ustanovenia, vzhľadom na to, že finančné prostriedky na stravovanie detí materských škôl a špeciálnych materských škôl v zriaďovateľskej pôsobnosti regionálneho úradu školskej správy, v prípade že sa deti stravujú v školskej jedálni, ktorú zriaďuje obec, vyšší územný celok, cirkevný alebo súkromný zriaďovateľ, sa poskytujú podľa § 7 ods. 14 písm. a) nariadenia vlády č. 630/2008 Z. z.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I bode 6 v § 6 ods. 12 písm. l) a v čl. I bode 14 v § 39hf ods. 3 sa za slovami „vypočítanej podľa osobitného predpisu,“ odkaz „30f)“ označuje ako odkaz „30ea)“.

V nadväznosti na to sa v čl. I bode 6 primerane upraví aj znenie úvodnej vety k poznámke pod čiarou a označenie poznámky pod čiarou.

Legislatívno-technická úprava. Odkaz 30f je už použitý v § 9 ods. 12 písm. c) zákona č. 596/2003 Z. z. Nový odkaz sa tak vkladá medzi odkaz 30e v § 6 ods. 12 písm. c) druhom bode a odkaz 30f v § 9 ods. 12 písm. c).

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I sa za bod 6 vkladá nový bod 7, ktorý znie:

„7. V § 9 ods. 12 písm. a) sa na konci pripájajú tieto slová: „a rozpis finančných prostriedkov pre materské školy vo svojej zriaďovateľskej pôsobnosti“.“.

Doterajšie body sa primerane preznačia.

Legislatívno-technické úpravy na zabezpečenie zosúladenia s navrhovaným § 9 ods. 12 písm. b) a h) a zároveň zohľadnenie skutočnosti, že v nadväznosti na novelu zákona č. 596/2003 Z. z. schválenú 20. 10. 2021 (PT 640) bude aj samosprávny kraj zriaďovateľom materskej školy za vymedzených podmienok.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I v bode 8 § 9 ods. 12 písm. c) sa za slová „jazykové školy“ vkladá čiarka a slová „materské školy“.

Legislatívno-technické úpravy na zabezpečenie zosúladenia s navrhovaným § 9 ods. 12 písm. b) a h) a zároveň zohľadnenie skutočnosti, že v nadväznosti na novelu zákona č. 596/2003 Z. z. schválenú 20. 10. 2021 (PT 640) bude aj samosprávny kraj zriaďovateľom materskej školy za vymedzených podmienok.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I sa za bod 8 vkladajú nové body 9 až 12, ktoré znejú:

„9. V § 9 ods. 12 písm. c) prvom bode sa za slová „jazykových škôl“ vkladá čiarka a slová „materských škôl“.

10. V § 9 ods. 12 písm. c) druhom bode sa za slová „jazykové školy“ vkladá čiarka a slová „materské školy“.

11. V § 9 ods. 12 písm. c) treťom bode sa za slová „jazykovej školy“ vkladá čiarka a slová „dieťa materskej školy“.

12. V § 9 ods. 12 písm. c) štvrtom bode sa vypúšťajú slová „zriaďovateľom podľa písmena b) a“ a za slová „jazykovým školám“ sa vkladá čiarka a slová „materským školám“.“.

Doterajšie body sa primerane preznačia.

Legislatívno-technické úpravy na zabezpečenie zosúladenia s navrhovaným § 9 ods. 12 písm. b) a h) a zároveň zohľadnenie skutočnosti, že v nadväznosti na novelu zákona č. 596/2003 Z. z. schválenú 20. 10. 2021 (PT 640) bude aj samosprávny kraj zriaďovateľom materskej školy za vymedzených podmienok.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

6. V čl. I v bode 10 § 9 ods. 12 písm. g) sa na konci pripájajú tieto slová: „a za slová „jazykovým školám“ sa vkladá čiarka a slová „materským školám““.

Legislatívno-technické úpravy na zabezpečenie zosúladenia s navrhovaným § 9 ods. 12 písm. b) a h) a zároveň zohľadnenie skutočnosti, že v nadväznosti na novelu zákona č. 596/2003 Z. z. schválenú 20. 10. 2021 (PT 640) bude aj samosprávny kraj zriaďovateľom materskej školy za vymedzených podmienok.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

7. V čl. I sa za bod 11 vkladá nový bod 12, ktorý znie:

„12. V § 9 ods. 12 písm. j) sa za slová „jazykovými školami“ vkladá čiarka a slová „materskými školami“ a za slová „jazykových škôl“ sa vkladá čiarka a slová „materských škôl“.“.

Doterajšie body sa primerane preznačia.

Legislatívno-technické úpravy na zabezpečenie zosúladenia s navrhovaným § 9 ods. 12 písm. b) a h) a zároveň zohľadnenie skutočnosti, že v nadväznosti na novelu zákona č. 596/2003 Z. z. schválenú 20. 10. 2021 (PT 640) bude aj samosprávny kraj zriaďovateľom materskej školy za vymedzených podmienok.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

8. V čl. I bod 12 znie:

„12. V § 9 ods. 12 písmeno k) znie:

 „k) poskytne na poslucháča cirkevnej jazykovej školy, poslucháča súkromnej jazykovej školy, dieťa cirkevného školského zariadenia a dieťa súkromného školského zariadenia finančné prostriedky v plnej výške sumy určenej na mzdy a prevádzku na poslucháča jazykovej školy a dieťa školského zariadenia v zriaďovateľskej pôsobnosti samosprávneho kraja.“.“.

Legislatívno-technická úprava na zabezpečenie zosúladenia s navrhovaným § 9 ods. 12 písm. b) – vypustenie základných umeleckých škôl v súvisiacom ustanovení.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

9. V čl. I bode 13 v § 9aa ods. 2 písm. a) prvom bode za slovom „sídla,“ a v druhom bode sa slová „identifikačné číslo“ nahrádzajú slovami „identifikačné číslo organizácie“.

Legislatívno-technická úprava. V zákone č. 596/2003 Z. z. nie je zavedená legislatívna skratka pre pojem „identifikačné číslo organizácie“, je preto potrebné používať celý tento pojem.

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

10. V čl. I bode 13 § 9aa odsek 4 znie:

„(4) Zriaďovatelia podľa § 6 ods. 12 písm. b) poskytnú obci najneskôr do 25. septembra príslušného kalendárneho roka údaje,30e) podľa ktorých obec poskytne finančné prostriedky v nasledujúcom kalendárnom roku. Zriaďovatelia podľa § 9 ods. 12 písm. b) poskytnú samosprávnemu kraju najneskôr do 25. septembra príslušného kalendárneho roka údaje, podľa ktorých samosprávny kraj poskytne finančné prostriedky v nasledujúcom kalendárnom roku podľa počtu detí, žiakov a poslucháčov, podľa stavu k 15. septembru príslušného kalendárneho roka.“.

Poznámka pod čiarou k odkazu 30e znie:

„30e) § 7a zákona č. 597/2003 Z. z. v znení neskorších predpisov.“.

Úprava poskytovania údajov samosprávnym krajom vzhľadom na to, že ustanovenia § 7a zákona č. 597/2003 z. z. sa vzťahujú na obce, a preto je potrebné samosprávne kraje upraviť samostatne.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

 11. V čl. I bode 14 úvodná veta znie: „Za § 39hf sa vkladá § 39hg, ktorý vrátane nadpisu znie:“. Zároveň sa § 39hf označuje ako § 39hg a pod jeho označenie sa vkladá nadpis „Prechodné ustanovenia k úpravám účinným od 1. januára 2022“.

Legislatívno-technická úprava. Prechodné ustanovenie s označením § 39hf bolo do zákona č. 596/2003 Z. z. vložené v tlači 640 schválenej dňa 20. októbra 2021. Ďalší vkladaný paragraf je preto potrebné označiť ako 39hg.

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

12. V čl. I bode 14 § 39hf ods. 4 sa vypúšťa čiarka za slovami „jazykovej školy“ a slová „dieťa materskej školy30b)“ a za slovo „zariadenia“ sa vkladajú slová „v zriaďovateľskej pôsobnosti samosprávneho kraja“.

Ide o spresnenie nápočtu za samosprávne kraje obdobne, ako pri obci je uvedená suma „vypočítaná podľa osobitného predpisu“ a zároveň zohľadnenie skutočnosti, že finančné prostriedky pre súkromné a cirkevné materské školy poskytujú obce.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

13. V čl. II bode 3 sa vypúšťajú slová „a c) sa na konci“.

Ustanovenie § 7a ods. 1 písm. c) neobsahuje v rovnakom znení slová, ktoré sa majú vypustiť v § 7a ods. 1 písm. a). Vypustenie slov v § 7a ods. 1 písm. c) je preto potrebné upraviť v samostatnom novelizačnom bode. Formulácia bodu 3 sa zároveň upravuje aj legislatívno-technicky.

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

14. V čl. II sa za bod 3 vkladá nový bod 4, ktorý znie:

„4. V § 7a ods. 1 písm. c) sa vypúšťa bodkočiarka a slová „v cirkevných školách a

v súkromných školách poslucháčov do dovŕšenia 15 rokov veku“.

Nasledujúce body sa primerane prečíslujú.

Vypustenie slov v § 7a ods. 1 písm. c) je potrebné upraviť v samostatnom novelizačnom bode, keďže nie sú identické ako slová, ktoré sa navrhujú vypustiť v § 7a ods. 1 písm. a) zákona č. 597/2003 Z. z. v čl. II bode 3 návrhu zákona.

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

15. V čl. II bode 4 úvodnej vete novelizačného bodu sa slová „Za § 9l sa vkladá § 9m“ nahrádzajú slovami „Za § 9m sa vkladá § 9n“ a zároveň sa § 9m označuje ako § 9n.

Prechodné ustanovenie s označením § 9m bolo do zákona č. 597/2003 Z. z. vložené v tlači 640 schválenej dňa 20. októbra 2021. Ďalší vkladaný paragraf je preto potrebné označiť ako § 9n.

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

16. V čl. II bode 4 v nadpise § 9m sa slová „dňom vyhlásenia“ nahrádzajú slovami „od 1. januára 2022“.

Nadpis prechodného ustanovenia sa zosúlaďuje s navrhovaným dátumom účinnosti zákona v čl. III návrhu zákona.

 Ústavnoprávny výbor NR SR

 Výbor NR SR pre financie a rozpočet

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

 Gestorský výbor odporúča Národnej rade Slovenskej republiky hlasovať o návrhoch uvedených pod bodmi **1 až 16**  spoločnes odporúčaním ich **schváliť.**

**V.**

**Gestorský výbor** na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky **návrh skupiny poslancov** Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov **(tlač 720)** **schváliť v znení pozmeňujúcich a doplňujúcich návrhov** uvedených v tejto správe.

Predmetná **spoločná správa** výborov Národnej rady Slovenskej republiky o výsledku prerokovania **bola schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 23. novembra 2021 č. 132.

Týmto uznesením výbor zároveň poveril spoločného spravodajcu **Karola Kučeru (náhradník poslanec Radovan Marcinčin)**, aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

Bratislava november 2021

**Richard Vašečka v. r.**

predseda

Výboru NR SR pre vzdelávanie, vedu, mládež a šport